ddrg/super_eurlex huggingface dataset:
20051221

Decizia Consiliului

din 21 decembrie 2005

privind încheierea, în numele Comunității Europene, a Acordului privind regimul de scutire de taxe vamale pentru circuitele integrate multi-chip (MCP)

(Text cu relevanță pentru SEE)

(2005/964/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,

având în vedere propunerea Comisiei [1],

întrucât:

(1) Circuitele integrate multi-chip (MCP) reprezintă o nouă formă de semiconductoare care nu exista în momentul negocierii acordului privind tehnologia informației în cadrul OMC. În cazul în care aceste circuite ar fi existat la momentul respectiv, ar fi beneficiat probabil de o taxă zero în temeiul acordului. Este necesar să se faciliteze comerțul cu privire la această tehnologie importantă.

(2) Comisia a negociat, în numele Comunității, un Acord privind regimul de scutire de taxe vamale pentru circuitele integrate multi-chip (MCP) (denumit în continuare "acord") în cadrul GAMS (

).

(3) Acordul elimină drepturile și impunerile aplicate pentru MCP, menținând neschimbate taxele consolidate ale OMC.

(4) Acordul a fost autentificat de secretarul general al Consiliului Uniunii Europene în calitate de depozitar la 28 noiembrie 2005.

(5) Este necesar ca acordul să fie încheiat în numele Comunității.

(6) Punctul 7 litera (a) din acord prevede că, după primirea de către depozitar a patru instrumente de acceptare, părțile care le-au depus convin asupra unei date de intrare în vigoare a acordului. În calitate de reprezentantă a Comunității în cadrul GAMS, Comisia ar trebui autorizată să convină cu celelalte părți la acord asupra unei date în acest scop,

DECIDE:

Articolul 1

Acordul privind regimul de scutire de taxe vamale pentru circuitele integrate multi-chip (MCP) se încheie în numele Comunității.

Textul acordului se anexează la prezenta decizie.

Articolul 2

Comisia este autorizată să convină cu celelalte părți la acord asupra unei date de intrare în vigoare. Această dată se publică în Jurnalul Oficial al Uniunii Europene.

Articolul 3

Președintele Consiliului este autorizat să numească persoana împuternicită (persoanele împuternicite) să depună, în numele Comunității, instrumentul de acceptare a acordului în conformitate cu punctul 7 litera (b) din acord.

Adoptată la Bruxelles, 21 decembrie 2005.

Pentru Consiliu

Președintele

B. Bradshaw

[1] Nepublicată încă în Jurnalul Oficial.

--------------------------------------------------
Decizia Consiliului

din 20 decembrie 2005

privind semnarea și aplicarea cu titlu provizoriu a Acordului sub forma unui schimb de scrisori între Comunitatea Europeană și Republica Belarus de modificare a Acordului între Comunitatea Europeană și Republica Belarus privind comerțul cu produse textile

(2005/948/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) prima teză,

având în vedere propunerea Comisiei,

întrucât:

(1) Comisia a negociat, în numele Comunității, un acord privind prelungirea cu un an a acordului bilateral și a protocoalelor care reglementează în prezent comerțul cu produse textile cu Republica Belarus, cu un anumit număr de ajustări ale limitelor cantitative.

(2) Sub rezerva încheierii acestuia la o dată ulterioară, acordul trebuie semnat în numele Comunității.

(3) Prezentul acord se aplică cu titlu provizoriu începând cu 1 ianuarie 2006, până la îndeplinirea procedurilor necesare încheierii sale și sub rezerva aplicării provizorii reciproce de către Republica Belarus,

DECIDE:

Articolul 1

Sub rezerva încheierii la o dată ulterioară, președintele Consiliului este autorizat să numească persoanele împuternicite să semneze, în numele Comunității Europene, Acordul sub forma unui schimb de scrisori între Comunitatea Europeană și Republica Belarus de modificare a Acordului încheiat între Comunitatea Europeană și Republica Belarus privind comerțul cu produse textile, denumit în continuare "acordul".

Articolul 2

Acordul se aplică cu titlu provizoriu până în momentul încheierii sale formale și sub rezerva aplicării cu titlu provizoriu reciproce de către Republica Belarus, începând cu 1 ianuarie 2006.

Textul acordului se atașează la prezenta decizie.

Articolul 3

(1) În cazul în care Belarus nu respectă obligațiile care îi revin, în conformitate cu alineatul (2) punctul 4 din acord, contingentul stabilit pentru 2006 va fi readus la nivelurile stabilite pentru 2005.

(2) Decizia de punere în aplicare a alineatului (1) va fi luată în conformitate cu procedurile prevăzute la articolul 17 din Regulamentul (CEE) nr. 3030/93 al Consiliului din 12 octombrie 1993 privind regimul comun aplicabil importurilor unor produse textile originare din țări terțe [1].

Articolul 4

Prezenta decizie se publică în Jurnalul Oficial al Uniunii Europene.

Prezenta decizie intră în vigoare în ziua următoare datei publicării.

Adoptată la Bruxelles, 20 decembrie 2005.

Pentru Consiliu

Președintele

M. Beckett

[1] JO L 275, 8.11.1993, p. 1. Regulament astfel cum a fost modificat ultima dată prin Regulamentul (CE) nr. 1478/2005 al Comisiei din 12 septembrie 2005 (JO L 236, 13.9.2005, p. 3).

--------------------------------------------------
Decizia Consiliului

din 13 decembrie 2005

referitoare la încheierea unui Acord sub forma unui schimb de scrisori între Comunitatea Europeană și Republica Coreea în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994

(2005/929/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,

având în vedere propunerea Comisiei,

întrucât:

(1) La 22 martie 2004, Consiliul a autorizat Comisia să înceapă negocierile cu anumite state membre ale Organizației Mondiale a Comerțului (OMC) în temeiul articolului XXIV alineatul (6) din Acordul General pentru Tarife și Comerț (GATT) din 1994, în cadrul procesului de aderare la Uniunea Europeană a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace.

(2) Negocierile au fost conduse de Comisie, aceasta consultându-se cu comitetul creat în temeiul articolului 133 din tratat și ținând seama de directivele de negociere adoptate de Consiliu.

(3) Comisia a terminat negocierile prin încheierea unui Acord sub forma unui schimb de scrisori între Comunitatea Europeană și Republica Coreea în temeiul articolului XXIV alineatul (6) și al articolului XXVIII din GATT din 1994. Este necesară aprobarea acestui acord sub forma unui schimb de scrisori,

DECIDE:

Articolul 1

Acordul sub forma unui schimb de scrisori între Comunitatea Europeană și Republica Coreea în temeiul articolului XXIV alineatul (6) și al articolului XXVIII din GATT din 1994 în ceea ce privește retragerea concesiilor specifice, legată de retragerea listelor cu angajamentele Republicii Cehe, ale Republicii Estonia, ale Republicii Cipru, ale Republicii Letonia, ale Republicii Lituania, ale Republicii Ungare, ale Republicii Malta, ale Republicii Polone, ale Republicii Slovenia și ale Republicii Slovace, este aprobat în numele Comunității.

Textul acordului sub forma unui schimb de scrisori este atașat la prezenta decizie.

Articolul 2

Președintele Consiliului este autorizat să numească persoana împuternicită (persoanele împuternicite) să semneze acordul prin care Comunitatea își asumă obligații [1].

Adoptată la Bruxelles, 13 decembrie 2005.

Pentru Consiliu

Președintele

J. Grant

[1] Data intrării în vigoare a acordului va fi publicată în Jurnalul Oficial al Uniunii Europene.

--------------------------------------------------
20051202

Decizia Consiliului

din 2 decembrie 2005

privind semnarea, în numele Comunității Europene, a Protocolului privind protecția solurilor, a Protocolului privind energia și a Protocolului privind turismul la Convenția alpină

(2005/923/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 175 alineatul (1), coroborat cu articolul 300 alineatul (2) primul paragraf prima teză,

având în vedere propunerea Comisiei,

întrucât:

(1) Convenția privind protecția Alpilor (Convenția alpină) a fost încheiată în numele Comunității prin Decizia 96/191/CE a Consiliului [1].

(2) Protocolul privind protecția solurilor, Protocolul privind energia și Protocolul privind turismul la Convenția alpină reprezintă o etapă importantă pentru punerea în aplicare a Convenției alpine, iar Comunitatea se angajează în realizarea obiectivelor acestei convenții.

(3) Problemele transfrontaliere de natură economică, socială și ecologică legate de Alpi rămân o provocare importantă care trebuie abordată în această zonă deosebit de sensibilă.

(4) În spațiul alpin, ar trebui să se promoveze și să se consolideze politicile comunitare, în special domeniile prioritare ale celui de al șaselea Program de acțiune pentru mediu [2].

(5) Ar trebui ca protocoalele menționate să fie semnate și declarațiile atașate să fie aprobate,

DECIDE:

Articolul 1

Semnarea Protocolului privind protecția solurilor, a Protocolului privind energia și a Protocolului privind turismul la Convenția alpină, semnate la Salzburg, la 7 noiembrie 1991, se aprobă în numele Comunității, sub rezerva încheierii protocoalelor menționate.

Textul protocoalelor și al declarațiilor se atașează la prezenta decizie.

Articolul 2

Președintele Consiliului este autorizat să numească persoana împuternicită (persoanele împuternicite) să semneze în numele Comunității protocoalele menționate la articolul 1, sub rezerva încheierii acestora, și să depună declarațiile.

Adoptată la Bruxelles, 2 decembrie 2005.

Pentru Consiliu

Președintele

M. Beckett

[1] JO L 61, 12.3.1996, p. 31.

[2] JO L 242, 10.9.2002, p. 1.

--------------------------------------------------
20041213

Decizia Consiliului

din 13 decembrie 2004

privind semnarea și aplicarea provizorie a Protocolului la Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană

(2005/736/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 310 coroborat cu articolul 300 alineatul (2) teza a doua,

având în vedere Actul de aderare din 2003, în special articolul 6 alineatul (2),

având în vedere propunerea Comisiei,

întrucât:

(1) La 10 februarie 2004, Consiliul a autorizat Comisia să înceapă negocieri cu Regatul Hașemit al Iordaniei, denumit în continuare "Iordania", în numele Comunității Europene și al statelor sale membre, în vederea adaptării Acordului euro-mediteranean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte [1], pentru a ține seama de aderarea la Uniunea Europeană a noilor state membre.

(2) Aceste negocieri s-au încheiat cu succes, spre satisfacția Comisiei.

(3) Textul protocolului negociat cu Iordania prevede la articolul 10 alineatul (2) aplicarea provizorie a protocolului înaintea intrării sale în vigoare.

(4) Sub rezerva încheierii sale la o dată ulterioară, protocolul ar trebui semnat în numele Comunității și al statelor membre și aplicat cu titlu provizoriu,

DECIDE:

Articolul 1

Președintele Consiliului este autorizat să desemneze persoana (persoanele) împuternicită (împuternicite) să semneze, în numele Comunității Europene și al statelor sale membre, sub rezerva încheierii sale, Protocolul la Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană.

Textul protocolului se atașează la prezenta decizie.

Articolul 2

Comunitatea Europeană și statele sale membre convin să aplice protocolul cu titlu provizoriu, sub rezerva încheierii sale.

Adoptată la Bruxelles, 13 decembrie 2004.

Pentru Consiliu

Președintele

B. R. Bot

[1] JO L 129, 15.5.2002, p. 3.

--------------------------------------------------
(3)

În special „Public Health Department (PHD) under the Ministry of Health and the Environment (MHE)” este în măsură să verifice în mod eficient aplicarea normelor aflate în vigoare.
(3)

În special, „Fisheries Division of the Ministry of Agriculture, Lands and Fisheries (FD)” este în măsură să verifice eficient aplicarea normelor în vigoare.
5.

Putnu fabrika Ķekava, Akciju sabiedrība

Directiva 71/118/CEE a Consiliului: anexa I capitolul I punctul 1 literele (a). (b). (c), (e) și (g) anexa I capitolul I punctul 4 litera (c) anexa I capitolul II punctul 14 literele (b) și (c) anexa I capitolul V punctul 18 litera (d) anexa I capitolul VII punctul 43 Directiva 77/99/CEE a Consiliului: anexa A capitolul I punctul 2 literele (a), (b), (c), (d) și (e) anexa A capitolul I punctul 11 anexa B capitolul I punctele 1 și 2 Directiva 94/65/CE a Consiliului: anexa I capitolul III punctul 1 litera (a)
BR-1

Statele Paraná, Minas Gerais (cu excepția delegațiilor regionale Oliveira, Passos, São Gonçalo de Sapucai, Setelagoas și Bambuí), São Paulo, Espíritu Santo, Mato Grosso do Sul (cu excepția comunelor Sete Quedas, Sonora, Aquidauana, Bodoqueno, Bonito, Caracol, Coxim, Jardim, Ladario, Miranda, Pedro Gomes, Porto Murtinho, Rio Negro, Rio Verde de Mato Grosso și Corumbá), Santa Catarina, Goias și districtele regionale Cuiaba (cu excepția comunelor San Antonio de Leverger, Nossa Senhora do Livramento, Pocone și Barão de Melgaço), Caceres (cu excepția comunei Caceres), Lucas do Rio Verde, Rondonopolis (cu excepția comunei d'Itiquiora), Barra do Garça și Barra do Burges din Mato Grosso

BOV

A
BR-1

Statele Paraná, Minas Gerais (cu excepția delegațiilor regionale Oliveira, Passos, São Gonçalo de Sapucai, Setelagoas și Bambuí), São Paulo, Espíritu Santo, Mato Grosso do Sul (cu excepția comunelor Sete Quedas, Sonora, Aquidauana, Bodoqueno, Bonito, Caracol, Coxim, Jardim, Ladario, Miranda, Pedro Gomes, Porto Murtinho, Rio Negro, Rio Verde de Mato Grosso și Corumbá), Santa Catarina, Goias și districtele regionale Cuiaba (cu excepția comunelor San Antonio de Leverger, Nossa Senhora do Livramento, Pocone și Barão de Melgaço), Caceres (cu excepția comunei Caceres), Lucas do Rio Verde, Rondonopolis (cu excepția comunei Itiquiora), Barra do Garça și Barra do Burges, din Mato Grosso

BOV

A
20051121

Decizia Consiliului

din 21 noiembrie 2005

privind încheierea Protocolului de modificare a Acordului de stabilizare și de asociere între Comunitățile Europene și statele membre ale acestora, pe de o parte, și Fosta Republică Iugoslavă a Macedoniei, pe de altă parte, privind un contingent tarifar la importul în Comunitate al zahărului și al produselor pe bază de zahăr originare din Fosta Republică Iugoslavă a Macedoniei

(2005/914/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză,

având în vedere propunerea Comisiei,

întrucât:

(1) La 28 februarie 2005, Consiliul a autorizat deschiderea de către Comisie a negocierilor cu Fosta Republică Iugoslavă a Macedoniei în vederea modificării regimurilor preferențiale cu privire la importurile de zahăr și de produse pe bază de zahăr originare din Fosta Republică Iugoslavă a Macedoniei în Comunitate în temeiul Acordului de stabilizare și de asociere între Comunitățile Europene și statele membre ale acestora, pe de o parte, și Fosta Republică Iugoslavă a Macedoniei, pe de altă parte [1] (denumit în continuare "ASA").

(2) Respectivele negocieri fiind finalizate cu succes, este necesară încheierea de către Comunitate a protocolului de modificare a ASA.

(3) Comisia trebuie să adopte măsurile necesare pentru punerea în aplicare a protocolului în cauză, în temeiul unei proceduri identice celei prevăzute pentru punerea în aplicare a Regulamentului (CE) nr. 1260/2001 al Consiliului din 19 iunie 2001 privind organizarea comună a piețelor în sectorul zahărului [2],

DECIDE:

Articolul 1

Protocolul de modificare a Acordului de stabilizare și de asociere între Comunitățile Europene și statele membre ale acestora, pe de o parte, și Fosta Republică Iugoslavă a Macedoniei, pe de altă parte, privind un contingent tarifar la importul în Comunitate al zahărului și al produselor pe bază de zahăr originare din Fosta Republică Iugoslavă a Macedoniei se aprobă în numele Comunității.

Textul protocolului se anexează la prezenta decizie.

Articolul 2

Președintele Consiliului este autorizat să numească persoana împuternicită sau persoanele împuternicite să semneze protocolul prin care Comunitatea își asumă obligații.

Articolul 3

Comisia adoptă normele de aplicare a protocolului în conformitate cu procedura prevăzută la articolul 42 din Regulamentul (CE) nr. 1260/2001.

Adoptată la Bruxelles, 21 noiembrie 2005.

Pentru Consiliu

Președintele

J. Straw

[1] JO L 84, 20.3.2004, p. 13.

[2] JO L 178, 30.6.2001, p. 1. Regulament astfel cum a fost modificat ultima dată prin Regulamentul (CE) nr. 39/2004 al Comisiei (JO L 6, 10.1.2004, p. 16).

--------------------------------------------------
20051114

Decizia Consiliului

din 14 noiembrie 2005

privind încheierea Acordului internațional din 2005 cu privire la uleiul de măsline și măslinele de masă

(2005/800/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză,

având în vedere propunerea Comisiei,

întrucât:

(1) La 25 noiembrie 2003, Consiliul a autorizat Comisia să negocieze în numele Comunității revizuirea Acordului internațional din 1986 cu privire la uleiul de măsline și măslinele de masă, astfel cum a fost modificat și extins în 1993 și prelungit ultima dată în 2004.

(2) La 29 aprilie 2005, noul acord internațional cu privire la uleiul de măsline și măslinele de masă a fost adoptat de Conferința Națiunilor Unite pentru negocierea unui acord în continuarea Acordului internațional din 1986 cu privire la uleiul de măsline și măslinele de masă.

(3) Acordul internațional din 2005 cu privire la uleiul de măsline și măslinele de masă promovează cooperarea internațională și contribuie la dezvoltarea și stabilitatea piețelor produsului respectiv, precum și la realizarea obiectivelor Comunității în domeniul politicii comerciale și agricole.

(4) Prin urmare, este în interesul Comunității să aprobe acordul din 2005,

DECIDE:

Articolul 1

Acordul internațional din 2005 cu privire la uleiul de măsline și măslinele de masă se aprobă în numele Comunității Europene.

Textul acordului se anexează la prezenta decizie.

Articolul 2

Președintele Consiliului este autorizat să numească persoana (persoanele) abilitată(e) să semneze acordul, exprimând consimțământul Comunității ca acest acord să-i fie obligatoriu, în conformitate cu articolul 39 alineatul (2) litera (a) [1].

Adoptată la Bruxelles, 14 noiembrie 2005.

Pentru Consiliu

Președintele

T. Jowell

[1] Data intrării în vigoare a acordului se va publica în Jurnalul Oficial al Uniunii Europene prin grija Secretariatului General al Consiliului.

--------------------------------------------------
A.

În landul Renania-Palatinat: (a) districtele Bad Dürkheim, Donnersbergkreis și Südliche Weinstraße; (b) orașele Speyer, Landau, Neustadt an der Weinstraße, Pirmasens și Kaiserslautern; (c) în districtul Alzey-Worms: localitățile Stein-Bockenheim, Wonsheim, Siefersheim, Wöllstein, Gumbsheim, Eckelsheim, Wendelsheim, Nieder-Wiesen, Nack, Erbes-Büdesheim, Flonheim, Bornheim, Lonsheim, Bermersheim vor der Höhe, Albig, Bechenheim, Offenheim, Mauchenheim, Freimersheim, Wahlheim, Kettenheim, Esselborn, Dintesheim, Flomborn, Eppelsheim, Ober-Flörsheim, Hangen-Weisheim, Gundersheim, Bermersheim, Gundheim, Framersheim, Gau-Heppenheim, Monsheim și Alzey; (d) în districtul Bad Kreuznach: localitățile Becherbach, Reiffelbach, Schmittweiler, Callbach, Meisenheim, Breitenheim, Rehborn, Lettweiler, Abtweiler, Raumbach, Bad Sobernheim, Odernheim a. Glan, Staudernheim, Oberhausen a. d. Nahe, Duchroth, Hallgarten, Feilbingert, Hochstätten, Niederhausen, Norheim, Bad Münster a. Stein-Ebernburg, Altenbamberg, Traisen, Fürfeld, Tiefenthal, Neu-Bamberg, Frei-Laubersheim, Hackenheim, Volxheim, Pleitersheim, Pfaffen-Schwabenheim, Biebelsheim, Guldental, Bretzenheim, Langenlonsheim, Laubenheim, Dorsheim, Rümmelsheim, Windesheim, Stromberg, Waldlaubersheim, Warmsroth, Schweppenhausen, Eckenroth, Roth, Boos, Hüffelsheim, Schloßböckelheim, Rüdesheim, Weinsheim, Oberstreit, Waldböckelheim, Mandel, Hargesheim, Roxheim, Gutenberg și Bad Kreuznach; (e) în districtul Germersheim: municipalitățile Lingenfeld, Bellheim și Germersheim; (f) în districtul Kaiserslautern: municipalitățile Weilerbach, Otterbach, Otterberg, Enkenbach-Alsenborn, Hochspeyer, Kaiserslautern-Süd, Landstuhl și Bruchmühlbach-Miesau, localitățile Ramstein-Miesenbach, Hütschenhausen, Steinwenden și Kottweiler-Schwanden; (g) în districtul Kusel: localitățile Odenbach, Adenbach, Cronenberg, Ginsweiler, Hohenöllen, Lohnweiler, Heinzenhausen, Nussbach, Reipoltskirchen, Hefersweiler, Relsberg, Einöllen, Oberweiler-Tiefenbach, Wolfstein, Kreimbach-Kaulbach, Rutsweiler a.d. Lauter, Rothselberg, Jettenbach și Bosenbach; (h) în districtul Rhein-Pfalz: municipalitățile Dudenhofen, Waldsee, Böhl-Iggelheim, Schifferstadt, Römerberg și Altrip; (i) în districtul Südwestpfalz: municipalitățile Waldfischbach-Burgalben, Rodalben, Hauenstein, Dahner-Felsenland, Pirmasens-Land et Thaleischweiler-Fröschen, localitățile Schmitshausen, Herschberg, Schauerberg, Weselberg, Obernheim-Kirchenarnbach, Hettenhausen, Saalstadt, Wallhalben și Knopp-Labach; (j) în districtul Ahrweiler: municipalitățile Adenau și Ahrweiler; (k) în districtul Daun: municipalitățile Nohn și Üxheim.
(2)

Ca urmare a restructurării administrației polineziene, autoritatea competentă a devenit „Département de la qualité alimentaire et de l'action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l'aquaculture, de l'agriculture, de l'élevage, des eaux et forêts et de la recherche”.
(a)

lista pentru Noua Zeelandă se înlocuiește cu următoarea listă: „NZ NZEB01 Premier Genetics NZ Ltd Ingram Road, RD 3, Drury South Auckland Dr Thomas Edward Dixon, Dr John Crawford NZ NZEB02 Animal Breeding Services Ltd, Kihikihi ET Centre 3680 State Highway 3, RD 2 Hamilton Dr John David Hepburn, Dr Lindsay Chitty NZ NZEB04 Advanced Genetics, 100 Paradise Gully Road, RD 5C Oamaru Dr Neil Sanderson”
3.

Înainte de introducerea în Comunitate, importatorul este informat oficial despre condițiile enunțate la punctele 1-7 din prezenta anexă. Importatorul menționat notifică informațiile referitoare la fiecare introducere cu destul de mult timp înainte organismelor oficiale responsabile ale statului membru în care are loc această introducere, indicând: (a) cantitatea și originea pământului, (b) data introducerii declarată și confirmarea punctului de intrare în Comunitate, (c) numele, adresa și situația locurilor prevăzute la punctul 5 unde va fi tratat pământul. Importatorul informează organismele oficiale în cauză în legătură cu orice modificare a informațiilor menționate anterior de îndată ce are cunoștință despre acest lucru.